OpenLLM-France/wikimedia huggingface dataset:
# Yakapınar

Yakapınar és una vila de Turquia a la província d'Adana, districte de Yüreğir, a la dreta del riu Ceyhan (que no s'ha de confondre amb el Ceyhan, àrab Sayhan, si bé els dos s'uneixen a la desembocadura) i a 27 km a l'est d'Adana. En tuc otomà fou anomenada Missis, que va canviar a Misis en turc modern. Figura al cens de 1950 amb 1.177 habitants, el 1990 figura amb 3,703 habitants i el 1997 amb 4.383. Exactament al lloc de la ciutat hi va haver l'antiga ciutat de Mopsuèstia, àrab al-Massisa. Prop de la ciutat, en un lloc no determinat (potser Bebeli o Karatash) a la desembocadura del riu, hi va haver al-Mallun (Mallos).
# 1893 en el cinema

Aquest article és una llista d'esdeveniments sobre el cinema que es van produir durant el 1893.

## Esdeveniments

* Thomas Edison crea el llavors anomenat "primer estudi de pel·lícules en moviment d'Amèrica", batejat com a "Black Maria" pel seu personal.
* Blacksmith Scene va ser realitzat i presentat per Thomas Edison.
* Primer gran mostra de pel·lícules de manera públiCa, World's Columbian Exposition.

## Pel·lícules

* Blacksmith Scene, dirigida per William K. L. Dickson.
* Horse Shoeing, un curtmetratge documental protagonitzat i dirigit per William K. L. Dickson.
* Rabbits, dirigida per Étienne-Jules Marey

## Naixements

* Lililan Gish10 de febrer – Jimmy Durante, actor i cantant estatunidenc (d. 1980)
* 7 de març – Elsa Ratassepp, actriu estoniana (d. 1972)
* 29 de març – Astrid Holm, actriu danesa (d. 1961)
* 3 d'abril – Leslie Howard, actor britànic (d. 1943)
* 12 d'abril – Robert Harron, actor estatunidenc (d. 1920)
* 20 d'abril – Harold Lloyd, actor estatunidenc (d. 1971)
* 14 de juny – Suzanne Grandais, actriu francesa (d. 1920)
* 30 de juny – June Elvidge, actriu estatunidenca (d. 1965)
* 6 de juliol – Lech Owron, actor polonès (d. 1965)
* 22 de juliol – Vivian Martin, actriu estatunidenca (d. 1987)
* 17 d'agost – Mae West, actriu estatunidenca (d. 1980)
* 30 d'agost – Vera Kholodnaya – actriu de cinema rus (d. 1919)
* 16 de setembre – Alexander Korda, director de cinema hongarès, fundador de London Films (d. 1956)
* 14 d'octubre – Lillian Gish, actriu estatunidenca (d. 1993)
* 7 de desembre – Fay Bainter, actriu estatunidenca guanyador de premis de l'Acadèmia (d. 1968)
* 12 de desembre – Edward G. Robinson, actor estatunidenc d'origen romanès (d. 1973)
* 24 de desembre – Harry Warren, nascut com a Salvatore Antonio Guaragna, cantautor per a cinema estatunidenc (d. 1981)

## Vegeu també

* Història del cinema

## Referències

* ↑ «Inventing Entertainment: The Early Motion Pictures and Sound Recordings of the Edison Companies». Library of Congress.
# Serra d'Atapuerca

La serra d'Atapuerca és un conjunt muntanyós situat al nord d'Ibeas de Juarros, a la província de Burgos (Castella i Lleó, Espanya), que s'estén de nord-oest a sud-est, entre els sistemes muntanyosos de la serralada Cantàbrica i el sistema Ibèric. Ha estat declarat Espai d'Interès Natural, Bé d'Interès Cultural i Patrimoni de la Humanitat com a conseqüència de les excepcionals troballes arqueològiques i paleontològiques que alberga al seu interior, entre les quals destaquen els testimonis fòssils de, almenys, cinc espècies diferents de homínids: Homo sp. (probable Homo erectus) de l'Avenc de l'Elefant, Homo antecessor, Homo heidelbergensis, Homo neanderthalensis i Homo sapiens.
El jaciment arqueològic el codirigeix Eudald Carbonell des del 1991 juntament amb Juan Luis Arsuaga i José María Bermúdez de Castro.
Actualment s'hi treballa per explicar les raons de les migracions humanes.

## Referències

* ↑ EFE (14 de agosto de 2015) «Los yacimientos de Atapuerca, 'Lugar de Valor Universal Excepcional'.» El Mundo, Cultura. Consultado el 21 de agosto de 2015.
* ↑ «Atapuerca completa el puzle con el "Homo erectus": "Es seguro, no hay dudas"» (en castellà), 29-01-2023. [Consulta: 6 març 2023].
* ↑ Aportacions Catalanes Universals. Pagès Editors.
# Takeshis'

Takeshis' és una pel·lícula japonesa del 2005 dirigida, escrita, editada i protagonitzada per Takeshi Kitano. És la primera pel·lícula en la trilogia surrealista i autobiogràfica de Kitano, seguida per Glory to the Filmmaker! i Aquiles i la tortuga.

## Estructura de pel·lícula

El títol original de Takeshis' era Fractal, suggerint l'estructura de la pel·lícula. El film té diverses línies argumentals i descriu com a 8½ el tema de la crisi d'identitat amb un estil autobiogràfic. És també fortament caracteritzada per una sèrie d'esdeveniments surrealistes enllaçats per trobades casuals.
Un tema prominent a la pel·lícula és la dualitat,gairebé tots els personatges principals apareixen en dues formes o papers diferents.

## Trama

Takeshis' progressa a través de la història dels protagonistes duals, Beat Takeshi i Mr. Kitano (ambdós interpretats pel mateix Kitano). Beat Takeshi, un actor destacat, coneix un personatge molt similar a ell d'aspecte anomenat Mr. Kitano, que és un actor lluitador. Després de la trobada, els somnis de Kitano es tornen violents i surreals.

## Repartiment

* Beat Takeshi com a Beat Takeshi/Mr. Kitano
* Kotomi Kyono com a xicota de Takeshi /veïna de Kitano
* Kayoko Kishimoto com a clienta de Mahjong/ productora del càsting/clienta
* Ren Osugi com a mànager de Takeshi/Taxista
* Susumu Terajima com a amic de Takeshi/ veí yakuza de Kitano
* Tetsu Watanabe com a encarregada de vestuari de TV/cuiner de fideus/actor de càsting
* Taichi Saotome d'ell mateix
* Akihiro Miwa d'ell mateix

## Recepció

La trama imprecisa, sovint separada d'una línia narrativa és una font considerable d'humor dins de la pel·lícula. Ha estat lloada i catalogada com una comèdia surrealista i una feina de complexitat considerable.

## Referències

* ↑ Rayns, Tony, Takeshis' Arxivat 2006-10-30 a Wayback Machine., retrieved from the site of BFI London Film Festival.

## Enllaços externs

* Web oficial
# Sappada

Sappada (cimbri Plodn, alemany Pladen, friülà Sapade) és una població de la regió geogràfica del Friül. Administrativament és un municipi italià de la Província d'Udine i la regió del Friül - Venècia Júlia. És un dels municipis de la minoria alemanya dels cimbris. L'any 2007 tenia 1.333 habitants. Limita amb els municipis de Forni Avoltri (UD), Prato Carnico (UD), Santo Stefano di Cadore, Vigo di Cadore, Lesachtal i Untertilliach.

## Administració

Llista d'alcaldes :
| Període | Identitat | Partit |
| 2004- | Gianluca Piller Roner | Llista cívica |

## Referències

* ↑ «Sappada». ésAdir. [Consulta: 11 maig 2024].
# Zembretta

Zembretta o El Jamour Essaghir (àrab: الجامور الصغير, al-Jāmūr aṣ-Ṣaḡīr) és una petita illa de la costa nord-nord-est de Tunísia, propera al Cap Bon, a la governació de Nabeul. Està situada al sud-est de Zembra. Està deshabitada i la seva superfície és de menys d'1 km². El 1977 juntament amb Zembra fou declarada reserva de la Biosfera i Parc Nacional pel decret 77/340 de l'1 d'abril d'aquell any. A l'illa hi ha un far, i a la serva rodalia la pesca està prohibida.

## Referències

* ↑ Programme des Nations unies pour l'environnement. Directory of marine and coastal protected areas in the Mediterranean region (en anglès). MAP technical reports series 26, 1989.
* ↑ «Décret n°77-340 du 1r avril 1977» (en francès). Journal officiel de la République tunisienne, 24, 8-12 abril 1977, pàg. 899. ISSN: 0330-7921 [Consulta: 9 setembre 2017].
* ↑ Rowlett, Russ. The Lighthouse Directory (en anglès). University of North Carolina at Chapel Hill, 12 juny 2022.
# Premi a la millor jugadora europea de l'any de la FIBA

El Premi a la millor jugadora europea de l'any de la FIBA (en anglès: FIBA Europe Women's Player of the Year Award) fou un premi esportiu atorgat per FIBA Europa a la millor jugadora de bàsquet europea durant l'any natural. La guanyadora del premi es decidia en votació amb experts del bàsquet i aficionats. El primer premi s'atorgà el març de 2006 a la jugadora russa Maria Stepànova, que rebé el premi en dues ocasions més (2006, 2008). La mallorquina Alba Torrens fou escollida dues vegades millor jugadora europea de l'any (2011, 2014), mentre que Sancho Lyttle el rebé el 2013.

## Palmarès

| Edició | Any | Jugadora |
| I | 2005 | Maria Stepanova CSKA Samara / Phoenix Mercury |
| II | 2006 | Maria Stepanova (2) CSKA Samara |
| III | 2007 | Anete Jēkabsone-Žogota Dinamo de Moscou |
| IV | 2008 | Maria Stepanova (3) CSKA Samara |
| V | 2009 | Sandrine Gruda UMMC Iekaterinburg / Connecticut Sun |
| VI | 2010 | Hana Horáková Fenerbahçe SK |
| VII | 2011 | Alba Torrens Perfumerías Avenida / Galatasaray SK |
| VIII | 2012 | Céline Dumerc CJM Bourges Basket |
| IX | 2013 | Sancho Lyttle Galatasaray SK |
| X | 2014 | Alba Torrens (2) UMMC Iekaterinburg |

## Referències

* ↑ «Stepanova Receives Player Of The Year Trophy» (en anglès). FIBA Europe, 08-03-2006. [Consulta: 11 juliol 2024].
* 1 2 «Alba Torrens, escollida per segon any com a millor jugadora de bàsquet de l'any a Europa». Esport3, 26-01-2015. [Consulta: 11 juliol 2024].
* 1 2 «Stepanova earns Player Of The Year Award» (en anglès). FIBA Europe, 24-01-2007. [Consulta: 11 juliol 2024].
* ↑ «Jekabsone-Zogota Women's Player Of The Year |» (en anglès). FIBA Europe, 07-02-2008. [Consulta: 11 juliol 2024].
* ↑ «Stepanova Wins FIBA Europe Women's Player Of The Year Award» (en anglès). FIBA Europe, 19-02-2009. [Consulta: 11 juliol 2024].
* ↑ «Gruda Named FIBA Europe Women's Player Of The Year» (en anglès). FIBA Europe, 12-02-2010. [Consulta: 11 juliol 2024].
# Sent Lop de Comenge

Sent Lop de Comenge (francès Saint-Loup-en-Comminges) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Ramaderia bovina

La ramaderia bovina consisteix en el conjunt de totes les activitats i tasques relacionades amb la ramaderia, és a dir, la cria i comerç de bestiar, i concretament aquelles que tenen per objecte al bestiar boví, ja sigui de caràcter tranhumà o en estabulació, ja sigui total o lliure. És durant el neolític apareixen les primeres formes de ramaderia, que en el subgrup boví, es dona tant per l'obtenció d'aliment, com per a la seva explotació en tasques agrícoles i de transport (per exemple, els bous).

## Classificació segons punt de vist econòmic

Segons l'aprofitament principal del que és objecte el bestiar boví, podem diferenciar tres grans grups:
* ramaderia bovina per a carn i llet: principalment, de les espècies bovines, la llet prové de la vaca i el búfal.
* ramaderia només per a carn
* ramaderia per a treball

## Nombre de caps de bestiar boví

Desglossament del nombre mundial de caps de bestiar, l'any 2011:
* Búfals: 173.858.000
* Bovins: 1.376.824.000

## Principals espècies ramaderes bovines

* Toros
* Vaques
* Bous
* Zebús
* Búfals

### Mamífers bovins en la ramaderia

| Animal / Tipus | Estatus de domesticació | Antecessor silvestre | Època de la primera domesticació | Àrea de la primera captivitat | Usos comercials actuals |
| Bisó americà | captiu | s/d | A finals del segle XIX | Amèrica del Nord | carn, cuir, |
| Boví | domèstic | Ur (extingit) | 6000 aC | Sud-oest d'Àsia, Índia, Àfrica del Nord (?) | Carn, llet cuir, animal de tir |
| Búfal d'aigua domesticat | domesticat | Búfal asiàtic silvestre | 4000 aC | Àsia del Sud | Per a muntar, de tir, carn, llet |
| Iac | domesticat | Iac salvatge | | Tibet, Nepal | Carn, llet, llana, per a muntar, de càrrega, de tir |

## Referències

* 1 2 «Ramaderia bovina». Gran Enciclopèdia Catalana. Barcelona: Grup Enciclopèdia Catalana.
# Sapphire (cràter)

Sapphire és un cràter sobre la superfície de (2867) Šteins, situat amb el sistema de coordenades planetocèntriques -31.3 ° de latitud nord i 31.3 ° de longitud est. Fa un diàmetre de 0.6 km. El nom va ser fet oficial per la UAI el nou de maig de 2012 i fa referència al safir, una de les quatre pedres precioses més importants del món.

## Referències

* ↑ "Sapphire (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Busbey III, Arthur B.; Coenraads, Robert R.; Willis, Paul; Roots, David. Time Life Books. The Nature Company Guides: Rocks and Fossils (en (anglès)), 1996.
# Zel·lerita

La zel·lerita és un mineral de la classe dels carbonats. Rep el seu nom de Howard Davis Zeller (1922-2009), geòleg del Servei Geològic dels Estats Units qui va descobrir el mineral.

## Característiques

La zel·lerita és un carbonat de fórmula química Ca(UO₂)(CO₃)₂·5H₂O. Va ser aprovada com a espècie vàlida per l'Associació Mineralògica Internacional l'any 1965. Cristal·litza en el sistema ortoròmbic. La seva duresa a l'escala de Mohs és 2. L'exemplar que va servir per a determinar l'espècie, el que es coneix com a material tipus, es troba conservat al Museu Nacional d'Història Natural, a Washington DC, als Estats Units, amb el número d'identificació 112827.
Segons la classificació de Nickel-Strunz, la zel·lerita pertany a «05.EC - Uranil carbonats, amb proporció UO₂:CO₃ < 1:1 - 1:2» juntament amb els següents minerals: metazel·lerita i fontanita.

## Formació i jaciments

Va ser descoberta l'any 1963 a la mina Lucky MC, al districte de Gas Hills del comtat de Fremont, a Wyoming, Estats Units, on sol trobar-se associada a altres minerals com: metazel·lerita, guix, limonita, schoepita, metaautunita, uranofana i òpal. També als Estats Units, ha estat descrita a la mina White Canyon, al comtat de San Juan (Utah), i a la mina Alta, al comtat de McKinley, a Nou Mèxic. Fora del continemt americà se n'ha trobat zel·lerita en alguns indrets de la República Txeca, a Lodève (Occitània, França), a les pegmatites de Bjertnes (Buskerud, Noruega), a Crucea (Romania), a Adiguèsia (Rússia) i a la regió de Banská Bystrica, a Eslovàquia.

## Referències

* ↑ «Zellerite» (en anglès). Mindat. [Consulta: 9 maig 2017].
* ↑ Riba i Arderiu, O. Vocabulari de mineralogia: segons les normes de la International Mineralogical Association: amb equivalències angleses. Barcelona: Servei de Llengua Catalana, Universitat de Barcelona, 2000. ISBN 84-931001-0-2.

## Enllaços externs

* Galeria d'imatges
# Premi Ramon Juncosa

El Premi Ramon Juncosa neix a partir dels premis literaris en català que anualment lliura a Perpinyà Òmnium Cultural de Catalunya Nord la Nit de Sant Jordi. Fins a l'any 2007 es concedia a la millor narració curta, novel·la o recull de narracions, com a Premi Òmnium Catalunya Nord. A partir de 2007 el patrocina la Casa de la Generalitat a Perpinyà i es concedeix per decisió de jurat al millor assaig o a la millor biografia i canvia el seu nom a Premi Ramon Juncosa d'Assaig i Biografia. El premi, de 3.000 € l'any 2010 i possibilitat d'una edició, recompensa un treball inèdit en llengua catalana sobre un tema sociològic, polític, històric o cultural estretament lligat a Catalunya Nord o una biografia d'un personatge també vinculat a aquest mateix territori.
Posteriorment, amb la creació del Premi Ramon Juncosa de Divulgació i Periodisme Transfronterers el 2015, la Generalitat de Catalunya vol fomentar el coneixement de les realitats de l’Espai Català Transfronterer mitjançant articles, reportatges o documentals. Aquest premi de periodisme es lliura durant la gal·la de la Nit de Sant Jordi a Catalunya Nord juntament amb les distincions: Premi Catalunya Nord (Institut d'Estudis Catalans), Premi Joves Escriptors (Consell Departamental dels Pirineus Orientals), Premi Francesc Català de poesia (Òmnium Cultural Catalunya Nord) i Premi Pere Verdaguer de contes (Òmnium Cultural Catalunya Nord).

## Guanyadors
### Periodisme

* 2021: El país de l'home os , Mireia Domènech i Bonet (La Mira)
* 2020: Canigó, muntanya sagrada dels catalans, Joan-Albert Argerich (Ràdio Arrels)
* 2019: Elna, bressol d’exiliats, Roger Escapa (Catalunya Ràdio)
* 2018: Comprovant que les fites frontereres no s’han mogut, Esteve Carrera (El Punt Avui)
* 2015: Els nins de la Retirada, Sebastià Girard i Júlia Taurinyà (Ràdio Arrels)

### Assaig i biografia

* 2009: Construcció, història i discurs identitari. Una perspectiva nord-catalana, de Cillie Motzfeld
* 2008: Ramon Trobat, ideologia i catalanitat a l'empara de França, Oscar Jané

### Narracions curtes

* 2007: 20 històries de desamor, de Vicent Fausto
* 2006: (desert)
* 2005: El mateix dilluns, d'Albert Roquer Grau
* 2004: Una dona t'escriu, de Renada Laura Portet
* 2003: La corda, de Josep Casadesus
* 2002: Congelats a domicili, de Jordi Bordas
* 2001: Les dones de paper, de Joan-Daniel Bezsonoff

## Referències

* ↑ Premi Ramon Juncosa Arxivat 2019-12-30 a Wayback Machine. Generalitat de Catalunya
* ↑ «Convocat el premi Ramon Juncosa de periodisme transfronterer» (en català). Comunicació 21, 05-04-2016. [Consulta: 30 maig 2021].
* ↑ «Nit de Sant Jordi 2021» (en català), 01-04-2021. [Consulta: 30 maig 2021].
* ↑ Òmnium cultural de Catalunya-nord Celebra la Nit de Sant Jordi: el principal premi, el Ramon Juncosa, queda desert. Vilaweb, 29 d'abril de 2006

## Enllaços externs

* Informació inscripcions
# Puerto Williams

Puerto Williams o Port Williams, és una localitat i port xilè, situat a la ribera Nord de l'illa Navarino, a ribes del Canal de Beagle. És la capital tant de l'Agrupació de Comunes de Cap d'Hornos i de l'Antàrtica com de la Província de l'Antàrtica Xilena, pertanyent al seu torn a la XII Regió de Magallanes i de l'Antàrtica Xilena.
És la localitat més austral del món.
Tanmateix, la consideració de ciutat més austral del món que, a Xile, s'acostuma a donar a Puerto Williams, està sota qüestió degut als dubtes respecte a la seva condició de ciutat, en favor de la ciutat argentina d'Ushuaia, ubicada un poc més al nord.
La població d'aquesta localitat segons el cens xilè 2012 és d'uns 1.600 habitants i tota la comuna de Cabo de Hornos és de 1.677 habitants.

## Història

Va ser creada el 21 de novembre de 1953 sota el nom de Puerto Luisa. El 22 d'agost de 1956 se li va canviar el nom per Puerto Williams, en commemoració del mariner irlandès Juan Williams, qui comandant la Goleta Ancud efectuà a nom del govern de Xile la presa de possessió de l'Estret de Magallanes, el 21 de setembre de 1843, fundant el Fuerte Bulnes.

## Referències

* ↑ A Xile, només es consideren com ciutats les entitats urbanes que superen els 5000 habitants. página 7
* ↑ Mariano R. Viaña. «Sesiones ordinarias, 1998, orden del día N°1243, Comisiones de Turismo y Defensa Nacional.» (en español), 19-10-1998. [Consulta: 20 juliol 2009]. «Còpia arxivada». Arxivat de l'original el 2012-02-13. [Consulta: 22 juliol 2015].
* ↑ Andrea Centeno. «Alerta política en Valparaíso» (en castellà), 01-07-1998. [Consulta: 20 juliol 2009].
* ↑ Instituto Nacional de Estadísticas. «Chile: Ciudades, pueblos y aldeas. Censo 1992.» (en castellà), 1995. [Consulta: 20 juliol 2009].
* ↑ Resultados del censo 2012.
# 177P/Barnard

El cometa 177P/Barnard, també conegut com a Barnard 2, és un cometa periòdic del sistema solar.
El cometa, també designat P/2006 M3, va ser descobert per Edward Emerson Barnard el 24 de juny de 1889, i redescobert al cap de 116 anys. El 19 de juliol de 2006, 177P va apropar-se a 0,36 ua de la Terra.
Dels dos altres cometes de Barnard, el primer, D/1884 O1 (Barnard 1), va ser vist per últim cop el 20 de novembre de 1884 i es creu que s'ha desintegrat. L'últim, 206P/Barnard-Boattini, va marcar el principi d'una nova era en astronomia cometària, ja que va ser el primer a ser descobert per fotografia. Va ser un cometa perdut després del 1892, fins que va ser redescobert accidentalment el 7 d'octubre de 2008 per Andrea Boattini.

## Referències

* 1 2 3 4 5 6 7 8 9 «JPL Small-Body Database». [Consulta: 21 novembre 2023].
* ↑ Naoyuki Kurita. «Comet Barnard 2 on Aug 4, 2006». Stellar Scenes. Arxivat de l'original el de setembre 30, 2007. [Consulta: 1r setembre 2006].
* ↑ «177P/Barnard». Kazuo Kinoshita, 18-11-2006. [Consulta: 6 gener 2007].

## Enllaços externs

* Simulació orbital del JPL (Java) / Efemèrides
* 177P
# Shirakami-Sanchi

Shirakami-Sanchi (白 神山 地?,literal Regió muntanyosa del Déu blanc) és lloc inscrit a la llista del Patrimoni de la Humanitat de la UNESCO des del 1993, al nord de Honshū,al Japó.
Aquesta extensió verge muntanyosa, de bosc primari a cavall entre les prefectures d'Akita i d'Aomori. Del total de 1.300 km², una zona que abasta 169,7 km², els faigs de Siebold componen una gran part de la selva.

## Referències

* ↑ Centre, UNESCO World Heritage. «Shirakami-Sanchi» (en anglès). [Consulta: 17 març 2021].
# Reacció d'Aufbau

En química orgànica i organometàl·lica, la inserció múltiple d'etilè a l'enllaç Al-C, descoberta per Ziegler, va ser anomenada com la reacció d'Aufbau (reacció de creixement). Aquesta reacció és utilitzada per a produir 1-alquens i alcohols primaris de cadena no ramificada. La seqüència de les insercions pot continuar fins a cadenes de 200 carbonis. El factor limitant d'aquesta reacció però són les reaccions de competència entre les reaccions de creixement i les de desplaçament. Alguns dels productes d'aquest procés, com alguns 1-alcanols de cadena ramificada d'entre 12 i 16 carbonis són molt importants i, els seus sulfats es produeixen en grans quantitats i s'utilitzen com a surfactants biodegradables (ROSO3H).

## Referències

* ↑ Elsenbroich, Ch. «7 Organometallic Compounds of Boron Group (Group 13)». A: Organometallics (en anglès). 2006. Wiley-VCH, p. 112.
# Tati African Football Independent Club

El Tati African Football Independent Club (TAFIC) és un club botswanès de futbol de la ciutat de Francistown.

## Palmarès

* Copa botswanesa de futbol:
** 2002

## Referències

* ↑ «Botswana –- List of Foundation Dates». Rec.Sport.Soccer Statistics Foundation (RSSSF), 12-02-2015. [Consulta: 4 abril 2015].
* ↑ «Botswana Cup Winners». Rec.Sport.Soccer Statistics Foundation (RSSSF), 04-12-2014. [Consulta: 4 abril 2015].
# Salud Deudero Company

Salud Deudero Company (Palma, 4 de juny de 1968) és una biòloga marina mallorquina que fou la primera directora de l'Institut Oceanogràfic de les Illes Balears. Exercí aquest càrrec entre el gener de 2017 i l'agost de 2018, quan dimití a causa del col·lapse burocràtic de la instiució.
Es llicencià en biologia el 1991 a la Universitat de Barcelona i es doctorà el 1999 a la Universitat de les Illes Balears amb la tesi Relaciones tróficas en las comunidades ícticas asociadas a dispositivos agregadores de peces. La seva recerca se centra en la contaminació del mar: estudia l'impacte dels plàstics sobre el medi marí, i més concretament de les conseqüències de la seva disgregació en microplàtics. També participa en estudis de monitorització de la brossa marina mitjançant imatges de satèl·lit com el projecte MIREIA (Marine litter signatures in synthetic aperture radar images).

## Referències

* 1 2 «Curriculum Vitae» (en anglès). [Consulta: 20 febrer 2021].
* ↑ Palma, I. Olaizola |. «Salud Deudero: "El único tiburón que se acerca a las playas en busca de presas sin estar enfermo o desorientado es el blanco"» (en castellà). Levante-EMV, 24-09-2017. [Consulta: 20 febrer 2021].
* ↑ «IB3 TV entrevista a Salud Deudero, nueva directora del COB». IB3 TV, 03-01-2017. [Consulta: 20 febrer 2021].
* ↑ «Salud Deudero deja la dirección del Oceanográfico por el colapso burocrático» (en castellà), 10-08-2018. [Consulta: 20 febrer 2021].
* ↑ Seró, Laia. «De la pasta de dents als musclos al vapor: l’avanç silenciós dels microplàstics», 04-08-2018. [Consulta: 20 febrer 2021].
* ↑ «El futuro de la lucha contra el plástico: detectarlo desde el espacio» (en castellà), 22-01-2020. [Consulta: 20 febrer 2021].

## Enllaços externs

* Salud Deudero Company - Lloc web oficial